Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hogy az ajánlás elfogadásához az 1996. évi XLIII. törvényt
Paragraph Index: 347

hogy az ajánlás elfogadásához az 1996. évi XLIII. törvényt kellene módosításani, amelyre jelenleg nincs lehetőség. Az állampolgári jogok országgyűlési biztosa 1998. november 16-án kelt levelében emlékeztette a belügyminisztert arra, hogy az 1997. évi munkájáról szóló parlamenti beszámoló elhangzását követően a Kormány képviselője igéretet tett a közösségi szállásokon szolgálatot teljesítő határőrök veszélyességi pótlékának folyósítására. Ezért az állampolgári jogok országgyűlési biztosa a belügyminiszter válaszát nem fogadta el, ajánlását változatlanul fenntartotta. A Határőrség országos parancsnoka 1998. július 31-én kelt levelében az ajánlást elfogadta. Az országos parancsnok tájékoztatta az állampolgári jogok országgyűlési biztosát arról, hogy — a zsúfoltság csökkentése érdekében — a Közösségi Szállás férőhelyeinek számát 1998. július 2-től 114 férőhellyel bővítette. A bővítés eredményeként minden külföldi önálló fekhellyel rendelkezik, továbbá lehetővé vált a férfiak és nők, valamint a kisgyermekes családok elkülönítése. A tbc megbetegedésben szenvedő libériai állampolgár — orvosi szakvélemény szerint — közösségben elhelyezhető, ezért részére a Határőrség külön szobát biztosított. A gyermekek foglalkoztatásához szükséges felszerelés beszerzése érdekében a Határőrség felvette a kapcsolatot néhány karitatív szervezettel. Technikai feltételek hiányában a Határőrség szárítóhelyiséget nem tudott kialakítani, azonban ruhaszárító eszközök beszerzése megtörtént. Az országos parancsnok tájékoztatta az állampolgári jogok országgyűlési biztosát arról, hogy zárható szekrényeket egyenlőre nem tud biztosítani, azonban a külföldiek személyes holmijának tárolására polcokat szereltetett fel. Ígéretet tett azonban arra, hogy a Határőrség a zárható szekrényeket az 1999-ben megnyíló új közösségi szálláson biztosítnai fogja. OBH 3652/1998. A Pálhalmai Büntetés-végrehajtási Intézethez tartozó Sándorházai rabgazdaságban fogvatartottak elhelyezési és ellátási körülményei — a zsúfoltság, az élelmezés minősége, a higiénia hiánya — sértik az elítélteknek az Alkotmány 54. § (1) bekezdésében meghatározott emberi méltósághoz való jogát és a 70/D. § (1) bekezdésében megállapított legmagasabb szintű testi és lelki egészséghez fűződő jogait. A Pálhalmai Büntetés-végrehajtási Intézethez tartozó Sándorházai rabgazdaságban büntetését töltő elítélt panasza szerint a büntetés-végrehajtási intézetben nem biztosítottak a jogszabályban előírt fogvatartási feltételek. A zárkában húszan vannak elhelyezve, nem elegendő a mozgástér, nem kapnak takarító-, fertőtlenítő szereket, az elemi higiéniai feltételeket sem tartják be. Nem biztosítják számukra a naponkénti egy órás szabad levegőn tartózkodást. A zárkákban nincs semmilyen felszerelés (ülőke, asztal), az élelmet állva fogyasztják el. Az élelmet ragadós, felületesen elmosott csajkában kapják, minősége rossz. Az állampolgári jogok országgyűlési biztosa a beadvány alapján vizsgálatot rendelt el. Ennek során vizsgálat tartására kérte fel a büntetés-végrehajtás országos parancsnokát. 1999/79/II. szám Az országos parancsnok vizsgálatának alapján a panaszos kifogásainak egy része — zárkalétszám, külföldi bűnözőkkel való összezárás — nem orvosolható. A zsúfoltság oka, hogy az 1260 személy befogadására alkalmas intézetben 1700 embert tartanak fogva. Emellett a halaszthatatlan felújítás miatt 8 db 14 személyes zárkából a fogvatartottakat más zárkákban kellett elhelyezni. A parancsnok kezdeményezte az intézetben elhelyezettek számának csökkentését, a befogadások mérséklését. A büntetés-végrehajtási intézetekben végrehajtott átfogó vizsgálat megállapítása szerint a fogvatartási körülményeket mindenütt a zsúfoltság jellemzi. Ezzel kapcsolatban az állampolgári jogok országgyűlési biztosa korábban ajánlással fordult az igazságügy-miniszterhez. A szabad levegőn tartózkodás, a higiéniai helyzet és a jogszabályban meghatározott egyéb ellátmány biztosításával kapcsolatban az országos parancsnok utasította az intézet parancsnokát a hiányosságok megszüntetésére. Az állampolgári jogok országgyűlési biztosa megállapította, hogy a Sándorházán fogvatartottak elhelyezési és ellátási körülményei sértik az elítélteknek az emberi méltósághoz és a legmagasabb szintű testi és lelki egészséghez fűződő alkotmányos jogait. Mivel a sérelmezett körülmények megjavítására gyors intézkedések történtek, és a panasz lényegének tekinthető problémákat orvosolták, ajánlást nem tett, a vizsgálatot megszüntette. OBH 4812/1998. A fővárosi tűzvédelem működési feltételrendszerében megállapított problémák megoldatlansága veszélyezteti az állampolgároknak az Alkotmány 54. § (1) bekezdésében deklarált jogát az élethez és testi épséghez, továbbá a 70/D. § (1) bekezdésében megfogalmazott legmagasabb szintű testi és lelki egészséghez való jogait, és ezzel alkotmányos jogokkal kapcsolatos visszásságot okoz. Sajtóközlemények hírt adtak arról, hogy 1998. augusztus 16-án éjszaka, Békásmegyeren kigyulladt egy ötödik emeleti lakás. A lakásban két személy meghalt. A tűzben súlyosan megsérült egy fiú is, akit a mentők több kórházban próbáltak meg sikertelenül elhelyezni. A sérült a kórházba szállítást követően ugyancsak meghalt. Az állampolgári jogok országgyűlési biztosa hivatalból vizsgálatot rendelt el. Az országgyűlési biztos kérésére a Tűzoltóság Országos Parancsnoksága megvizsgálta a tűzesetnél végrehajtott intézkedések szakszerűségét. A megállapítások szerint 00 óra 30 perc körüli időben észlelték a tűz keletkezését, amelyet két polgárőr jelentett a Békásmegyeri Rendőrörsön. Az örs ügyeletese megkísérelte a tűzoltóságot értesíteni, de ez a telefonvonalak foglaltsága miatt csak 00 óra 45 perckor járt sikerrel. A tűzoltóság hírközpontja ekkor már megbízható információkkal rendelkezett a tűzről. A hírközpont 00 óra 47 perckor riasztotta a budai és a XIII. kerületi egységeket, amelyek 01 óra 02 perckor érkeztek a helyszínre. A tűzoltók kb. 9 perc alatt eloltották a lakásban a lángokat, és eljutottak a súlyos égési sérüléseket szenvedett fiúhoz. A lakásban rajta kívül egy halott férfi és egy halott nő volt. A mentőorvos döntése alapján a tűzoltók a sérültet a traumatológiai ügyeletet ellátó Újpesti Kórházba, majd a Szent János Kórházba szállították, ahol háromnegyed óra múlva meghalt. Az állampolgári jogok országgyűlési biztosa megállapította, hogy a három ember halála alapvetően a késedelmes tűzjelzésre vezethető vissza. Közel két évtizede napirenden van a lélekszámban megnövekedett, középmagas lakóépületekből álló peremkerületek tűzvédelmének javítása. A század első felében kiépült fővárosi laktanyarendszer ma már nem mindenütt alkalmas arra, hogy a riasztástól számított optimális időn belül a tűzoltók eljussanak a tűzeset, baleset helyszínére. A helyzet súlyosságát bizonyítja, hogy a tűzesetek közel 1/3-a lakástűz, és a tűzesetek következtében elhunyt személyek 90%-a lakástűz áldozata. A fővárosi tűzvédelem működési feltételrendszerében megállapított problémák megoldatlansága veszélyezteti az állampolgárok alkotmányos jogait az élethez és testi épséghez, továbbá a legmagasabb szintű testi és lelki egészséghez, és ezzel alkotmányos jogokkal kapcsolatos visszásságot okoz. Az állampolgári jogok országgyűlési biztosa ajánlotta a fővárosi főpolgármesternek, hogy a fővárosi tűzoltóparancsnok beszámoltatása útján tekintse át a fővárosi peremkerületek tűzvédelmi helyzetét — különös tekintettel a lakótelepek kiépülése miatt megváltozott településszerkezetre, a lakosság számában és a közlekedési, forgalmi viszonyokban bekövetkezett változásokra —, és ennek alapján kezdeményezze a megfelelő szervezeti és infrastrukturális feltételekre is kiterjedő tűzvédelmi koncepció és végrehajtási terv elkészítését. A főpolgármester az ajánlást elfogadta. Az országgyűlési biztos a belügyminiszternek ajánlotta,

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes